CELEX: 62016CA0215
Language: sk
Date: 2017-09-20 00:00:00
Title: Spojené veci C-215/16, C-216/16, C-220/16 a C-221/16: Rozsudok Súdneho dvora (prvá komora) z 20. septembra 2017 (návrh na začatie prejudiciálneho konania, ktorý podal Tribunal Superior de Justicia de Castilla-La Mancha – Španielsko) – Elecdey Carcelen SA (C-215/16), Energías Eólicas de Cuenca SA (C-216/16), Iberenova Promociones SAU (C-220/16), Iberdrola Renovables Castilla La Mancha SA (C-221/16)/Comunidad Autónoma de Castilla-La Mancha (Návrh na začatie prejudiciálneho konania — Životné prostredie — Elektrická energia veterného pôvodu — Smernica 2009/28/ES — Podpora využívania energie z obnoviteľných zdrojov — Článok 2 druhý odsek písm. k) — Systém podpory — Článok 13 ods. 1 druhý pododsek písm. e) — Správne poplatky — Smernica 2008/118/ES — Všeobecný systém spotrebných daní — Článok 1 ods. 2 — Iné nepriame dane na osobitné účely — Smernica 2003/96/ES — Zdaňovanie energetických výrobkov a elektriny — Článok 4 — Minimálne sadzby zdaňovania energie — Poplatok uplatňovaný na veterné elektrárne určené na výrobu elektrickej energie)

13.11.2017   
            
            
               SK
            
            
               Úradný vestník Európskej únie
            
            
               C 382/22
            
         Rozsudok Súdneho dvora (prvá komora) z 20. septembra 2017 (návrh na začatie prejudiciálneho konania, ktorý podal Tribunal Superior de Justicia de Castilla-La Mancha – Španielsko) – Elecdey Carcelen SA (C-215/16), Energías Eólicas de Cuenca SA (C-216/16), Iberenova Promociones SAU (C-220/16), Iberdrola Renovables Castilla La Mancha SA (C-221/16)/Comunidad Autónoma de Castilla-La Mancha
   (Spojené veci C-215/16, C-216/16, C-220/16 a C-221/16) (1)
   
   ((Návrh na začatie prejudiciálneho konania - Životné prostredie - Elektrická energia veterného pôvodu - Smernica 2009/28/ES - Podpora využívania energie z obnoviteľných zdrojov - Článok 2 druhý odsek písm. k) - Systém podpory - Článok 13 ods. 1 druhý pododsek písm. e) - Správne poplatky - Smernica 2008/118/ES - Všeobecný systém spotrebných daní - Článok 1 ods. 2 - Iné nepriame dane na osobitné účely - Smernica 2003/96/ES - Zdaňovanie energetických výrobkov a elektriny - Článok 4 - Minimálne sadzby zdaňovania energie - Poplatok uplatňovaný na veterné elektrárne určené na výrobu elektrickej energie))
   (2017/C 382/25)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Castilla-La Mancha
   
      Účastníci konania pred vnútroštátnym súdom
   
   
      Žalobkyne: Elecdey Carcelen SA (C-215/16), Energías Eólicas de Cuenca SA (C-216/16), Iberenova Promociones SAU (C-220/16), Iberdrola Renovables Castilla La Mancha SA (C-221/16)/
   
      Žalovaný: Comunidad Autónoma de Castilla-La Mancha
   
      Výrok rozsudku
   
   
               1.
            
            
               Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES, najmä článok 2 druhý odsek písm. k) a článok 13 ods. 1 druhý pododsek písm. e) tejto smernice, sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá upravuje výber poplatku zaťažujúceho veterné elektrárne určené na výrobu elektrickej energie.
            
         
               2.
            
            
               Článok 4 smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá upravuje výber poplatku zaťažujúceho veterné elektrárne určené na výrobu elektrickej energie, pretože tento poplatok nezdaňuje energetické výrobky alebo elektrinu v zmysle článku 1 a článku 2 ods. 1 a 2 tejto smernice a v dôsledku toho nespadá do jej pôsobnosti.
            
         
               3.
            
            
               Článok 1 ods. 2 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá upravuje výber poplatku zaťažujúceho veterné elektrárne určené na výrobu elektrickej energie, pretože tento poplatok nepredstavuje daň zaťažujúcu spotrebu energetických výrobkov alebo elektriny a v dôsledku toho nespadá do pôsobnosti tejto smernice.
            
         
      (1)  Ú. v. EÚ C 243, 4.7.2016.